**Ministru kabineta rīkojuma projekta „Par valsts nekustamā īpašuma Maskavas ielā 435, k-1, Rīgā, pārdošanu”** sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot par brīvu cenu valsts nekustamo īpašumu Maskavas ielā 435, k-1, Rīgā, ņemot vērā, ka ir saņemts ierosinājums par valsts nekustamā īpašuma atsavināšanu no personām, kuras atbilst Publiskas personas mantas atsavināšanas likuma 4.panta ceturtās daļas 9.punkā noteiktajam personu lokam, kas var ierosināt publiskas personas nekustamā īpašuma atsavināšanu.  Ministru kabineta rīkojums stāsies spēkā tā parakstīšanas brīdī. |

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, ceturtās daļas 9.punkts, 5.panta pirmā un otrā daļa, 37.pants un 44.panta piektā daļa. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais rīkojuma projekts „Par valsts nekustamā īpašuma Maskavas ielā 435, k-1, Rīgā, pārdošanu” (turpmāk – projekts) paredz atļaut VNĪ pārdot valsts nekustamo īpašumu (nekustama īpašuma kadastra Nr. 0100 126 0059) Maskavas ielā 435, k-1, Rīgā, ievērojot Atsavināšanas likuma 37.pantu un 44.panta piekto daļu.  Īpašuma tiesības uz nekustamo īpašumu Maskavas ielā 435, k-1, Rīgā, nostiprinātas Latvijas valstij Finanšu ministrijas personā Rīgas pilsētas zemesgrāmatas nodalījumā Nr.­­100000522608, lēmuma datums: 08.07.2013. (uz zemi), 23.03.2020. (uz būvi).  Nekustamais īpašums sastāv no zemes vienības (zemes vienības kadastra apzīmējums 0100 126 0052) 584 m² platībā un būves - darbnīcas (būves kadastra apzīmējums 0100 126 2068 003) – Maskavas ielā 435, k-1.  Saskaņā ar informāciju no Nekustamā īpašuma valsts kadastra informācijas sistēmas (turpmāk – NĪVKIS) valsts nekustamā īpašuma Maskavas ielā 435, k-1, Rīgā, kadastrālā vērtība uz 2020.gada 1.janvāri ir 10 388 *euro* (zemei – 6646 *euro*, būvei – 3742 *euro*).  Saskaņā ar NĪVKIS datiem nekustamā īpašuma Maskavas ielā 435, k-1, Rīgā, sastāvā esošās zemes vienības lietošanas mērķis: 1001– rūpnieciskās ražošanas uzņēmumu apbūve, 0,0152 ha platībā; 1104 – transporta līdzekļu garāžu apbūve, 0,0432 ha platībā*.*  Būves – darbnīcas (būves kadastra apzīmējums 0100 126 2068 003) kopējā platība: 52,6 m2, galvenais lietošanas veids: 1251- rūpnieciskās ražošanas ēkas.  Atbilstoši NĪVKIS datiem nekustamajam īpašumam noteikti šādi apgrūtinājumi:   * Zemes īpašniekam nepiederoša būve vai būves daļa, 0,0157 ha platībā; * Zemes īpašniekam nepiederoša būve vai būves daļa, 0,0062 ha platībā; * Zemes īpašniekam nepiederoša būve vai būves daļa 0,0017 ha platībā.   Nekustamā īpašuma rentabilitāte par periodu no 01.03.2019. līdz 31.08.2019. - ir negatīva (- 325,68 *euro*).  Saskaņā ar NĪVKIS datiem uz valsts nekustamā īpašuma Maskavas ielā 435, k-1, Rīgā, sastāvā esošās zemes vienības vēl arī atrodas citām personām piederošas būves – garāžas (būves kadastra apzīmējums 0100 126 2059 002) daļa. Minētā būve ietilpst nekustamā īpašuma (nekustamā īpašuma kadastra Nr.0100 626 0032) sastāvā. Īpašuma tiesības uz nekustamo īpašumu (nekustamā īpašuma kadastra Nr.0100 626 0032) Maskavas ielā 435 k-2, Rīgā nostiprinātas Rīgas pilsētas zemesgrāmatas nodalījumā Nr.5833-A uz divu fizisko personu vārda – vienai 1/3 domājamo daļu apmērā un otrai – 2/3 domājamo daļu apmērā.  Saskaņā ar Valsts zemes dienesta Rīgas reģionālās nodaļas 2019.gada 21.maija Atzinumu Nr.9-01-R/355 “Par iesakāmo būvei piesaistāmo domājamo daļu no zemes vienības” būvei ar kadastra apzīmējumu 0100 126 2059 002 piesaistāmas 1570/2096 domājamās daļas no valsts zemes vienības (zemes vienības kadastra apzīmējums 0100 126 0052) un būvei ar kadastra apzīmējumu 0100 126 2068 003 piesaistāmas 526/2096 domājamās daļas no minētās valsts zemes vienības.  Ar būvju nekustamā īpašuma (nekustamā īpašuma kadastra Nr.0100 626 0032) īpašniekiem noslēgti Apbūvēta zemesgabala Maskavas ielā 435, k-1, Rīgā, daļas nomas līgumi:  - 2019.gada 21.novembra nomas līgums Nr. IEN/2019/2862, ar kuru būvju nekustamā īpašuma 1/3 domājamās daļas īpašniekam uz 10 gadiem iznomāta valsts zemes vienības Maskavas ielā 435, k-1, Rīgā, daļa 145,81 m2 platībā, kas atbilst 1570/6288 domājamām daļām no valsts zemes vienības un ir piesaistāma nomniekam piederošās būves kopīpašuma domājamās daļas uzturēšanai un apsaimniekošanai;  - 2019.gada 4.jūnija nomas līgums (reģistrēts 2019.gada 5.jūnijā ar numuru IEN/2019/1509), ar kuru būvju nekustamā īpašuma 2/3 domājamo daļu īpašniekam uz 10 gadiem iznomāta valsts zemes vienības Maskavas ielā 435, k-1, Rīgā, daļa 291,63 m2 platībā, kas atbilst 785/1572 domājamām daļām no valsts zemes vienības un ir piesaistāma nomniekam piederošās būves kopīpašuma domājamās daļas uzturēšanai un apsaimniekošanai.  Nomas līgumos ietverts pienākums pusēm – nomniekam un iznomātājam, nomas līguma termiņam beidzoties, noslēgt jaunu nomas līgumu, ja nomniekam ir saglabājušās īpašuma tiesības uz tam piederošo būvi.  Saskaņā ar Civillikuma 2168.panta trešo daļu, nomas un īres līgumi izbeidzas paši no sevis arī pirms termiņa notecējuma, kad tiesības sakrīt, t.i. kad nomnieks vai īrnieks iegūst iznomāto vai izīrēto lietu par īpašumu.  VNĪ 2019.gada 23.oktobrī ir saņemts būvju nekustamā īpašuma (nekustamā īpašuma kadastra Nr.0100 626 0032) Maskavas ielā 435 k-2, Rīgā, 1/3 domājamās daļas īpašnieka un 2020.gada 28.maijā – 2/3 domājamo daļu īpašnieka apbūvēta zemesgabala atsavināšanas ierosinājums.  Atbilstoši Atsavināšanas likuma 4.panta ceturtās daļas 9.punkā noteiktajam, atsevišķos gadījumos publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt publiskai personai piederošu nekustamo īpašumu, kas sastāv no zemesgabala un nedzīvojamās ēkas (būves), un uz šā zemesgabala atrodas arī viņiem piederoša ēka (būve), bet zemesgabala sadale nav pieļaujama atbilstoši normatīvo aktu noteikumiem par vispārīgo teritorijas plānošanu, izmantošanu un apbūvi.  Saskaņā ar Rīgas pilsētas būvvaldes 08.05.2020 vēstulē Nr.BV-20-9179-nd (turpmāk – Vēstule) sniegto informāciju nekustamā īpašuma veidošanas kārtību Rīgā nosaka Zemes ierīcības likums, Ministru kabineta 02.08.2016. noteikumu Nr. 505 „Zemes ierīcības projekta izstrādes noteikumi” (turpmāk – Noteikumi Nr. 505), Rīgas domes 20.12.2005. saistošo noteikumu Nr. 34 „Rīgas teritorijas izmantošanas un apbūves noteikumi” (turpmāk – RTIAN) 2.5. un 2.6. apakšnodaļā ietvertās prasības, kā arī citi normatīvie akti. Vēstulē Rīgas pilsētas būvvalde norāda, ka atbilstoši Rīgas teritorijas plānojumam 2006.–2018. gadam valsts zemes vienība (zemes vienības kadastra apzīmējums 0100 126 0052) atrodas jauktas apbūves ar dzīvojamo funkciju teritorijā (J), kur konkrētas teritorijas izmantošanas un apbūves noteikumu prasības norādītas RTIAN 6.3. apakšnodaļā. Maksimālais atļautais apbūves stāvu skaits Zemesgabalā atbilstoši RTIAN grafiskās daļas 16. pielikumam „Apbūves stāvu skaita plāns” ir 3 stāvi. Atbilstoši RTIAN 255. punktā noteiktajam, apbūves tehniskos rādītājus nosaka atkarībā no plānotās apbūves stāvu skaita un citiem parametriem neatkarīgi no tā, kāds ir attiecīgajā teritorijā atļautais maksimālais apbūves stāvu skaits. RTIAN 38. punkts nosaka, ka jaunveidojama zemesgabala minimālā platība ir 400 m2, izņemot, ja šie saistošie noteikumi nenosaka citādi. Savukārt RTIAN 46. punktā noteikts, ka, aprēķinot zemesgabala minimālo platību, tajā neieskaita tauvas joslas platību un teritoriju starp ielu sarkanajām līnijām.  Atbilstoši RTIAN 37.1. apakšpunktam zemesgabala sadalīšanas rezultātā nevar izveidot zemesgabalu, kurā no aprobežojumiem (piemēram, aizsargjoslas) brīvajā daļā nevar racionāli izvietot apbūvi (nevar ievietot zemesgabalā kvadrātu ar malas garumu 9 m).  Atbilstoši Noteikumu Nr. 505 attiecīgi 5. un 6. punktā noteiktajam zemes vienības projektē ar kompaktu konfigurāciju un likvidē starpgabalus, ja tas ir iespējams. Zemes vienību robežu posmus projektē pa izteiktiem apvidus lineāriem objektiem vai kā taisnu iedomātu līniju bez lauzumiem, ievērojot esošo apbūvi, robežu posmu pagrieziena leņķus veidojot pēc iespējas tuvāk 90 grādiem.  RTIAN 49. punkts nosaka, ka būvi vai zemesgabalu drīkst ierīkot vai izmantot tikai tad, ja pie zemesgabala, kur nodomāts izvietot minēto būvi vai kur būve atrodas, ir nodrošināta piekļūšana.  Atbilstoši Vēstulē norādītajam, sadalot valsts zemes vienību Maskavas ielā 435 k-1, Rīgā, veidotos zemes vienības, kas neatbilstu RTIAN 38. punktā noteiktajam minimālā zemesgabala lielumam, kā arī izvērtējot VNĪ sadales priekšlikumu un Rīgas pilsētas būvvaldes rīcībā esošos topogrāfiskās informācijas datus, pēc tās aprēķiniem, projektētajām zemes vienībām apbūves rādījumi, konkrēti minimālā brīvā teritorija, neatbilstu RTIAN 459.2.1. apakšpunktā noteiktajam.  Ievērojot iepriekš minēto, Rīgas pilsētas būvvalde Vēstulē norāda, ka valsts zemes vienības Maskavas ielā 435 k-1, Rīgā, sadales priekšlikums neatbilst RTIAN 48. punkta, 459.2.1.apakšpunktā noteiktām prasībām, kā arī ievērojot uz valsts zemes vienības esošo apbūvi un to izvietojumu valsts zemes vienības sadale nebūtu racionāla, projektētās zemes vienības veidotos ar mazām platībām un no apbūves brīvā teritorijas daļa projektējamā zemes vienībā, uz kuras atrodas būves ar kadastra apzīmējumu 0100 126 2059 002 daļa, veidotos šaura, tādejādi būtu liegta iespēja pilnvērtīgi izmantot minēto būvi atbilstoši tās funkcijai.  Ievērojot iepriekš minēto, secināms, ka valsts zemes vienības Maskavas ielā 435, k-1, Rīgā, sadale nav iespējama saskaņā ar Rīgas pilsētas teritorijas izmantošanas un apbūves noteikumiem.  Atbilstoši Atsavināšanas likumā noteiktajam deleģējumam, valsts nekustamā īpašuma atsavināšanu organizē VNĪ.  Atsavinot valsts nekustamo īpašumu Maskavas ielā 435 k-1, Rīgā, jāņem vērā likumā “Par zemes reformu Latvijas Republikas pilsētās” noteiktie ierobežojumi darījumiem ar zemes īpašumiem.  Atbilstoši Atsavināšanas likuma 37.panta pirmās daļas 4.punktam pārdot publiskas personas mantu par brīvu cenu (mantas pārdošana par atsavinātāja noteiktu cenu, kas nav zemāka par nosacīto cenu) var, ja nekustamo īpašumu iegūst šā likuma 4.panta ceturtajā daļā minētās personas. Šajā gadījumā pārdošanas cena ir vienāda ar nosacīto cenu (8.pants).  Nekustamā īpašuma (nekustamā īpašuma kadastra Nr.0100 626 0032) Maskavas ielā 435 k-2, Rīgā, īpašniekiem tiks nosūtīts atsavināšanas paziņojums, ievērojot Atsavināšanas likuma 37.panta nosacījumus.  Saskaņā ar Atsavināšanas likuma 44.panta piektajā daļā noteikto, ja šā likuma 4.panta ceturtās daļas 9. punktā minētās personas savas pirmpirkuma tiesības uz publiskas personas nedzīvojamo ēku (būvi) un zemesgabalu, uz kura atrodas arī šīs personas īpašumā esoša ēka (būve), nevar izmantot vai neizmanto, tai ir zemes nomas tiesības un pienākums maksāt nomas maksu par savā īpašumā esošajai ēkai (būvei) funkcionāli piekrītošo nomas vajadzībām noteikto zemesgabalu. Minētā publiskas personas nedzīvojamā ēka (būve) un zemesgabals netiek atsavināts citām personām, izņemot gadījumu, kad publiska persona nekustamo īpašumu nodod bez atlīdzības citai publiskai personai valsts pārvaldes funkciju veikšanai. Ministru kabinets nosaka kārtību, kādā aprēķināma apbūvēta zemesgabala nomas maksa. Nosakot zemesgabala nomas maksu, par pamatu ņem zemesgabala kadastrālo vērtību.  Ņemot vērā Atsavināšanas likuma 44.panta piektajā daļā noteikto, konkrētajā gadījumā nav piemērojama Atsavināšanas likuma 37.panta sestajā daļā noteiktā kārtība - ja pēc šā panta piektajā daļā minētā atsavināšanas paziņojuma saņemšanas tajā noteiktajā termiņā, kas nedrīkst būt īsāks par vienu mēnesi no atsavināšanas paziņojuma nosūtīšanas dienas, pirkt nekustamo mantu piesakās vairākas personas, kurām ir pirmpirkuma tiesības, rīkojama izsole starp šīm personām.  Saskaņā ar Atsavināšanas likuma 5.panta otrajā daļā noteikto, attiecīgi Ministru kabinets vai atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas.  Tā kā uz valsts zemes vienības Maskavas ielā 435 k-1, Rīgā, atrodas daļa no citām personām piederošas būves, kuras īpašnieki ir ierosinājuši valsts nekustamā īpašuma atsavināšanu saskaņā ar Atsavināšanas likuma nosacījumiem, un nav zināmas valsts funkcijas, kuru nodrošināšanai nekustamais īpašums būtu saglabājams valsts īpašumā, VNĪ Īpašumu izvērtēšanas komisija 2020.gada 4.jūnijā (prot. Nr.IZKP-20/23, 5.1.apakšpunkts) ir pieņēmusi lēmumu – konceptuāli atbalstīt nekustamā īpašuma (kadastra Nr.0100 126 0059) Maskavas ielā 435 k-1, Rīgā, atsavināšanu saskaņā ar Atsavināšanas likuma 4.panta ceturtās daļas 9.punktu un noteiktā kārtībā sagatavot un virzīt attiecīgu Ministru kabineta rīkojuma projektu.  Atsavinot nekustamo īpašumu, jāņem vērā likumā „Par zemes reformu Latvijas Republikas pilsētās” 21. panta pirmajā daļā noteiktie nosacījumi darījumiem ar zemes īpašumiem.  Projekts paredz nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Projekta izstrādes, saskaņošanas un pieņemšanas procesā personu datu apstrādes mērķis ir nodrošināt projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.  Būves (būves kadastra apzīmējums 0100 126 2059 002) īpašnieku  personas dati apstrādāti, tos iegūstot no projektā minētā būvju nekustamā īpašuma zemesgrāmatas nodalījuma, kuru noraksti nepieciešami projekta izstrādei un virzībai. Zemesgrāmatu likuma 1.pants noteic, ka zemesgrāmatas ir visiem pieejamas un to ierakstiem ir publiska ticamība.  Projekts attiecas uz publiskās pārvaldes politiku. | |
| 3. | |  | | --- | | Projekta izstrādē iesaistītās institūcijas un publiskas personas kapitālsabiedrības | | Projekta izstrādē ir iesaistīta Finanšu ministrija un VNĪ. | |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmie valsts nekustamie īpašumi nav nepieciešami citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minētos nekustamos īpašumus valsts pārvaldes funkciju nodrošināšanai saskaņā ar Valsts pārvaldes iekārtas likumu, tos var atsavināt likumā noteiktajā kārtībā. | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | Nekustamā īpašuma Maskavas ielā 435 k-2, Rīgā, īpašnieki - fiziskas personas, kuras ir iesniegušas ierosinājumu par valsts nekustamā īpašuma Maskavas ielā 435 k-1, Rīgā, atsavināšanu saskaņā ar Atsavināšanas likuma nosacījumiem. |
| 2. | Tiesiskā regulējuma ietekme uz tautsaimniecību un administratīvo slogu | | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | | Projekta tiesiskais regulējums administratīvo slogu neietekmē. |
| 4. | |  | | --- | | Atbilstības izmaksu monetārs novērtējums | | | Projekta tiesiskais regulējums atbilstības izmaksas nerada |
| 5. | Cita informācija | | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2020. gads** | | Turpmākie trīs gadi (tūkst.*euro*) | | | | |
| **2021.** | | **2022.** | | **2023**. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2021.   gadam | saskaņā ar vidēja termiņa budžeta ietvaru | izmaiņas, salīdzinot ar vidējā termiņa budžeta ietvaru 2022.  gadam | izmaiņas, salīdzinot ar vidējā termiņa budžeta ietvaru 2022.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms |  | Nav precīzi aprēķināms |  | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme: | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7.Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2020.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2020.gadam” 44.panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2020. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2020. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
|  | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J. Reirs

Rozenberga 22046774

[Liga.Rozenberga@vni.lv](mailto:Liga.Rozenberga@vni.lv)